

**2012 жылға арналған тіркелген салықтың бірыңғай ставкаларын белгілеу туралы**

***Күшін жойған***

Павлодар облысы Ақтоғай аудандық мәслихатының 2011 жылғы 20 желтоқсандағы N 198/38 шешімі. Павлодар облысының Әділет департаментінде 2012 жылғы 12 қаңтарда N 12-4-111 тіркелді. Күші жойылды - қолдану мерзімінің өтуіне байланысты (Павлодар облысы Ақтоғай аудандық мәслихатының 2013 жылғы 03 шілдедегі N 81 хаты)

      Ескерту. Күші жойылды - қолдану мерзімінің өтуіне байланысты (Павлодар облысы Ақтоғай аудандық мәслихатының 03.07.2013 N 81 хаты).

      Қазақстан Республикасының "Салық және бюджетке төленетін басқа да міндетті төлемдер туралы" Кодексінің 422-бабының 2-тармағына, Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6-бабының 1-тармағының 15) тармақшасына сәйкес, Ақтоғай аудандық мәслихат **ШЕШІМ ЕТЕДІ:**  
      1. 2012 жылға арналған тіркелген салықтың бірыңғай ставкалары қосымшаға сәйкес белгіленсін.  
      2. Осы шешімнің орындалуын бақылау аудандық мәслихаттың тұрақты комиссияларына жүктелсін.  
      3. Осы шешім 2012 жылғы 1 қаңтардан бастап қолданысқа енгізіледі.

*Сессия төрағасы                            А. Тарама*

*Мәслихат хатшысы                           Т. Мұқанов*

Ақтоғай аудандық мәслихаттың        
(IV шақырылым, кезекті ХХХVІІІ сессиясы)  
2011 жылғы 20 желтоқсандағы         
N 198/38 шешіміне            
қосымша

|  |  |  |
| --- | --- | --- |
| **Рет N** | **Салық салу объектісінің атауы** | **Тіркелген салықтың базалық ставкаларының мөлшері (айлық есептік көрсеткіш)** |
| **1** | **2** | **3** |
| 1 | Бiр ойыншымен ойын өткiзуге арналған, ұтыссыз ойын автоматы | 1 |
| 2 | Бiреуден артық ойыншылардың қатысуымен ойын өткiзуге арналған ұтыссыз ойын автоматы | 1 |
| 3 | Ойын өткiзу үшiн пайдаланылатын дербес компьютер | 2 |
| 4 | Ойын жолы | 6 |
| 5 | Карт | 3 |
| 6 | Бильярд үстелі | 4 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК